থায়ামিন
থায়ামিন বা ভিটামিন বি১ (ইংরেজি: Thiamine,thiamin or vitamin B1) , হচ্ছে ভিটামিন বি কমপ্লেক্সের অন্তর্ভুক্ত। থায়ামিন হলো প্রথম আবিষ্কৃত পানিতে দ্রবণীয় ভিটামিন সকল প্রাণীর জন্য থায়ামিন অত্যাবশ্যকীয় হলেও শুধু ব্যাকটেরিয়া,ছত্রাক ও উদ্ভিদে থায়ামিন তৈরি হয়, তাই মানুষ ও অন্যান্য প্রাণীকে খাবারের মাধ্যমে এই ভিটামিন গ্রহণ করতে হয়। এর অভাবে বেরিবেরি,অপটিক নিউরাইটিস,ভারনিকে করসাকফ সিনড্রোম হতে পারে। ভিটামিন বি১ সমৃদ্ধ খাবারগুলো হলো ঢেঁকি ছাঁটা চাল,মটর, শিম ইত্যাদি। ডায়াবেটিসে আক্রান্ত ব্যক্তিদের থায়ামিনের অভাব দেখা দেয় ফলে এর অভাবঘটিত নানা জটিলতা সৃষ্টি হয়।